ПРЕГЛЕД: Лобизъм.Лобистки интереси и тютюнопушене. ГЕРБ се целел в електората на на ДПС?
Лобизъм.Лобистки интереси и тютюнопушене. ГЕРБ се целел в електората на на ДПС?
Вместо да забранят пушенето, където влизат деца,забраняват на децата да влизат в ресторанти и сладкарници.
Зам.-шефът на здравната комисия Пламен Цеков станал по-известен покрай скандала с наркотичната поправка обяви, че ГЕРБ се цели в електората на Ахмед Доган и затова се е отказал от забраната на тютюнопушенето. "Ние не се стремим към гласовете на пушачите, ние се стремим към гласовете на тютюнопроизводителите", отсече Цеков.
Той бе упрекнат отново в лобизъм по време на обсъждането на второ четене на поправките в закона за здравето. Цеков бе сред горещите защитници на промяната при второто четене на закона в пленарната зала. "Нямам нищо против да забраним цигарите, но този момент ще дойде постепенно и плавно, когато докажем, че сме готови да спазваме законите на страната. В Англия има закони отпреди 300 г., които все още са в сила. Надявам се пълната забрана на тютюнопушенето да стане още в мандата на ГЕРБ", заяви Цеков.
Лобизмът е характерна съвременна дейност на неформален натиск в полза на конкретно политическо решение. Вследствие широкото му практикуване, постепенно е институционализиран и включен в правния корпус на някои от съвременните държави и системи за управление. Терминът лобизъм възниква в практиката на американската политика. С него се описват опитите за влияние над избраните представители при изготвянето на законите.Тази практика се разпространява широко в Англия в средата на 19 век, където лобизмът се изразява най-вече в опити за директно въздействие върху парламента.
"Прокарвате си лобистките интереси, стимулирайте тютюнопушенето, но не се опитвайте да го оправдаете с демокрацията", контрира левият Румен Овчаров,върху когото непрекъснато падат съмнения за лобизъм в сферата на енергетиката.
Съвременното значение на лобизма е по-обхватно и е свързано с действията на групировки, които целенасочено въздействат върху властта на различни нива с цел реализация на специфични корпоративни интереси. Лобистите се стремят да оказват влияние и да търсят подкрепа не само от отделните депутати, а също от политически партии, публичната бюрокрация, различни публични институции, както и от масовата публика посредством медиите. Това развиване на лобизма и разширяването на търсените източници на подкрепа е свързано с нарастващото значение на изпълнителната власт. Лобизмът днес често се свързва и с анализирането и разясняването на конкретен проблем, с цел управляващите да го възприемат като значим и да включат решаването му в актуалния политически дневен ред, като лобисткото влияние може да се изразява и в конкретната подкрепа за даден проект за решение. Съвременното лобиране може да се разглежда и като комуникативна връзка, при която гражданските, частните или групови интереси се представят пред съответното ниво от държавното управление и се опитват да окажат влияние върху процеса на взимане на политически решения.
Народното събрание забрани на непълнолетните да посещават заведения, в които се пуши. Това записаха в заключителните разпоредби на Закона за здравето членовете от парламентарната комисия по здравеопазване. Депутатите спешно гласуваха и друга промяна в закона, която забранява на лица до 18 години да присъстват на обществени места, в които се пуши след 22 часа.
Етикети: лобизъм, Лобистките интереси и тютюнопушене. ГЕРБ се целел в електората на на ДПС?